钦定古今图书集成/明伦汇编/家范典/第045卷 > 容斋五笔 > 《乳子论》
## 钦定古今图书集成/明伦汇编/家范典/第045卷 > 容斋五笔 > 《乳子论》

少时见前辈一说云：“富人有子不自乳，而使人弃其
子而乳之；贫人有子不得自乳，而弃之以乳他人之
子。富人懒行，而使人肩舆；贫人不得自行，而又肩舆
人。是皆习以为常而不察之也。天下事习以为常而
不察者，推此亦多矣，而人不以为异，悲夫！”甚爱其论，
后乃得之于晁以道《客语》中，故谨书之，益广其传。